ಉಡುಪಿಯಲ್ಲಿ ಶವ ಅದಲು ಬದಲು... ಕಾರಣ ಕೇಳಿದ್ರೆ ಸರ್ಕಾರಕ್ಕೆ ನಾಚಿಕೆಯಾಗಬೇಕು... ಇವರಿಂದ ಪ್ರಕಟಿಸಲಾಗಿದೆ News Alert ಉಡುಪಿ : ಜಿಲ್ಲಾ ಕೋವಿಡ್ ಆಸ್ಪತ್ರೆ ಸಿಬ್ಬಂದಿಯ ಯಡವಟ್ಟಿನಿಂದ ಕೊರೋನ ಸೋಂಕಿತ ವ್ಯಕ್ತಿಯ ಮೃತದೇಹದ ಬದಲು ಯುವಕನ ಮೃತದೇಹವನ್ನು ಅಂತ್ಯಕ್ರಿಯೆಗೆ ಕೊಟ್ಟ ಘಟನೆ ಕುಂದಾಪುರದಲ್ಲಿ ನಡೆದಿದೆ. ಇದನ್ನೂ ಓದಿ : ಉಡುಪಿ ಆಸ್ಪತ್ರೆ ಯಡವಟ್ಟು : 60 ವರ್ಷ ಪ್ರಾಯದ ವ್ಯಕ್ತಿ,ಯ ಬದಲು ಯುವಕನ ಶವ ಕೊಟ್ಟ ಸಿಬ್ಬಂದಿ ಅಧಿಕಾರಿಗಳ ಮಧ್ಯ ಪ್ರವೇಶದಿಂದ ಪ್ರಕರಣವೇನೋ ಸುಸೂತ್ರವಾಗಿ ಅಂತ್ಯಗೊಂಡಿದೆ. ಆದರೆ ಶವ ಅದಲು ಬದಲಾಗಲು ಕಾರಣ ಕೇಳಿದ್ರೆ ಬೆಚ್ಚಿ ಬೀಳುವುದು ಖಂಡಿತಾ. ಸರ್ಕಾರ ತನ್ನ ಮೊಂಡುತನವನ್ನು ಬಿಟ್ಟು ಇನ್ನಾದರೂ ಎಚ್ಚೆತ್ತುಕೊಳ್ಳದಿದ್ದರೆ ಮುಂದೊಂದು ದಿನ ದೊಡ್ಡದೊಂದು ಅಪಾಯಕ್ಕೆ ಸಿಲುಕಿ ಹಾಕಿಕೊಳ್ಳಬೇಕಾಗುತ್ತದೆ. ಶವ ಅದಲು ಬದಲು ಕುರಿತಂತೆ ಇದೀಗ ಪ್ರತಿಕ್ರಿಯೆ ಲಭ್ಯವಾಗಿದ್ದು, ಸಿಬ್ಬಂದಿ ಅತೀ ಒತ್ತಡದಿಂದ ಬಿಡುವಿಲ್ಲದೆ ಕೆಲಸ ಮಾಡುವುದೇ ಕಾರಣ ಎನ್ನಲಾಗಿದೆ. ಕೊರೋನಾ ಪ್ರಾರಂಭವಾದ ದಿನದಿಂದಲೂ ಸಿಬ್ಬಂದಿ ರಜೆ ತೆಗೆದುಕೊಂಡಿಲ್ಲ. ಹೀಗಾಗಿ ಅವರು ಮಾನಸಿಕ ಒತ್ತಡಕ್ಕೆ ಸಿಲುಕಿದ್ದಾರೆ. ಹಗಲು ರಾತ್ರಿ ಎನ್ನದೇ ಕೆಲಸ ಮಾಡುವ ಅನಿವಾರ್ಯತೆ ಸೃಷ್ಟಿಯಾಗಿದೆ. ಹೀಗಾಗಿಯೇ ಎಡವಟ್ಟು ಸಂಭವಿಸಿದೆ. ಕೊರೋನಾ ವಾರಿಯರ್ಸ್ ಗಳಿಗೆ ಕೆಲ ಸಮಯ ಕರ್ತವ್ಯದಿಂದ ಬಿಡುಗಡೆ ನೀಡಿ ಅವರಿಗೂ ರಿಲ್ಯಾಕ್ಸ್ ನೀಡುವ ಅಗತ್ಯವಿದೆ. ಈಗಾಗಲೇ ನಂಜನಗೂಡಿನಲ್ಲಿ ಒತ್ತಡಕ್ಕೆ ಸಿಲುಕಿ ಸರ್ಕಾರಿ ವೈದ್ಯರು ಆತ್ಮಹತ್ಯೆ ಮಾಡಿಕೊಂಡಿದ್ದಾರೆ. ಇಂದು ಉಡುಪಿಯ ಕಥೆ ಕೇಳಿದ್ರೆ ಅದೆಷ್ಟು ಜನ ರಾಜೀನಾಮೆ ಪತ್ರ ಎಸೆಯುತ್ತಾರೋ ಗೊತ್ತಿಲ್ಲ. ಸರ್ಕಾರ ಒತ್ತಡದಲ್ಲಿ ಕೆಲಸ ಮಾಡಲು ಸಾಧ್ಯವಾದ್ರೆ ಮಾಡಿ ಅನ್ನುತ್ತಿದೆ. ಇಂತಹ ಮೊಂಡುತನವನ್ನು ಬಿಟ್ಟು ಕೊರೋನಾ ವಾರಿಯರ್ಸ್ ಗಳು ಕೂಡಾ ಮುಖ್ಯಮಂತ್ರಿ, ಸಚಿವರಂತೆ ಮನುಷ್ಯರು ಅನ್ನುವುದು ಅರ್ಥಮಾಡಿಕೊಳ್ಳಬೇಕಿದೆ.